Cena Thálie

Cena Thálie je ocenenie udeľované Hereckou asociáciou od roku 1993 najlepším divadelným hercom. Je pomenovaná po múze komédie, Tálii. Jednotlivé ocenenia sú odovzdávané počas slávnostného večera vždy v marci nasledujúceho roka v historickej budove Národného divadla v Prahe, a to v priamom prenose Českej televízie.

Kategórie 
Výročné ceny sa udeľujú v štyroch kategóriách: 
 Činohra
 Opera
 Opereta, muzikál alebo iný hudobne dramatický žáner
 Balet, pantomíma alebo iný tanečno dramatický žáner
Všetky 4 kategórie sú udeľované zvlášť mužom a ženám (hercom, spevákom, tanečníkom a ďalším divadelným umelcom).

Zvláštnymi cenami sú ocenenia za celoživotné majstrovstvo, za výrazný výkon mladého činoherného umelca do 33 rokov a v minulosti aj prípadné nepravidelné zvláštne ocenenia.

Štatút ceny 
Cieľom Cien Thálie je zvyšovať prestíž českého divadelného umenia a popularizovať umelca. Laureátmi sa môžu stať českí občania alebo zahraničný umelci pôsobiaci trvale v českej inscenácii.

Umelca za výkon v inscenácii uvedenej v hodnotenom ročnom období môže na Cenu Thálie nominovať ľubovoľný človek (divák či odborník). Užšej nominácii dvoch až troch umelcov navrhnutých na ocenenie vyberajú odborné poroty. O definitívnom laureátovi ceny rozhoduje Kolégium pre udeľovanie Cien Thálie, v ktorom sú každá odborná porota zastúpená predsedom a ďalším členom a ktorého počet dopĺňajú významné osobnosti kultúrneho a spoločenského života. Meno laureáta určí Kolégium v deň udeľovania cien tajným hlasovaním za prítomnosti notára, v prípade rovnosti hlasov rozhoduje hlas predsedu Kolégia.

Predsedom Kolégia pre udeľovanie Cien Thálie je teraz skladateľ prof. Jiří Hlaváč.

Laureáti Cien Thálie

Výročné Ceny Thálie 

Pozn: Číslica v zátvorke za menom označuje, koľkýkrát bol umelec Cenou Thálie odmenený.

Ceny Thálie za celoživotné majstrovstvo

Ceny pre mladých činohercov a Zvláštne ceny Kolégia 
Kolégium pre udeľovanie Cien Thálie udeľuje aj cenu pre mladých činohercov do 33 rokov a zvláštnu cenu za mimoriadne majstrovstvá v oblastiach, ktoré nie sú zahrnuté do základných kategórií.

Poznámky

Referencie

Externé odkazy 
 Oficiálne stránky Cien Thálie

České ocenenia